Referat fra bestyrelsesmøde i Parkeringslauget den 6. juni 2016

Deltagere: Flemming Mengers, Erik Granly og Birgit Mehl hos Flemming

Dagsorden:

1. Spejl
2. Rengøring af kælder
3. Dryp på p-plads
4. Bump
5. Oprydning af ikke tilladte effekter
6. Pladser på terræn
7. Udlejning af p-pladser
8. Tinglysning af vedtægter
9. Lysstofrør

Ad.1 Spejl

Der opsættes et 180 graders spejl ved indkørslen i parkeringskælderen.

Ad.2 Rengøring af kælder

Onsdag den 29. juni vil parkeringskælderen blive rengjort med fejemaskine. Vi opfordrer derfor til, at man fjerner biler, cykler og trailere fra kælderen. Hvis man ikke har mulighed for at fjerne sin bil, kan man fordel feje sin plads inden rengøringen.

Ad.3 Dryp på p-plads

På en af parkeringspladserne kommer der dryp fra loftet. Erik flytter tagrenden, som er opsat over pladsen.

Ad.4 Bump

Der har været tilkendegivelser fra beboere, at nogle bilister kører for stærkt i kælderen. Erik undersøger derfor, om vi kan opsætte bump.

Ad. 5 Oprydning af ikke tilladte effekter

Der er stadig ikke tilladte effekter på nogle pladser, og disse effekter vil blive fjernet på ejerens regning, når kælderen bliver rengjort. Det gælder også de to kajakker, som står under Sejlet.

Ad.6 Pladser på terræn

Pladserne på terræn hører egentlig ikke under parkeringslauget, men indtil videre holder vi orden med, hvem der ejer og lejer pladserne.

Ad.7 Udlejning af p-pladser

Vi henstiller til, at man skriver på hjemmesiden, hvis man gerne vil udleje en parkeringsplads i stedet for at sætte sedler op i parkeringskælderen.

Ad. 8 Tinglysning af vedtægter

Der arbejdes stadig på tinglysningen, som ikke er ganske ligetil, da der i de tinglyste vedtægter for Ejerforeningen også står noget om parkeringskælderen. Vedtægterne er også lavet på et tidspunkt, hvor man gik ud fra, at hver lejlighed havde en parkeringsplads. Birgit har kontakt med en advokat fra Focusadvokaterne.

Ad. 9 Lysstofrør

Der kan opsættes energibesparende lysstofrør, men problemet er, at det er de enkelte punkthuse, der betaler for strømmen i kælderen. Flemming tager derfor kontakt med Ejerforeningen/de enkelte AFér

Referent: Birgit Mehl